
RAPORT TEHNIC DE SPECIALITATE
NR. 9396/21.09.2021
privind aprobarea documentaţiei de urbanism P.U.Z. și R.L.U aferent- 
“Zonă de servicii, comerț, depozitare și birouri” în localitatea Macea, nr. 2, județul Arad

 
 
	în urma verificării documentaţiei complete depuse la Primăria comunei Macea, se constată următoarele:
· Iniţiator şi beneficiar: S.C. COMDORE MIXT S.R.L
· Proiectant general: S.C. BLANK ARHITECTURE S.R.L.
· Specialist cu drept de semnătură R.U.R.: arh. NAGY-VIZITIU ALEXANDRU
· Proiect nr.: 552/2019, întocmit în baza Certificatului de Urbanism nr. 09/18.03.2020 emis de către Primarul comunei Macea, cu termen de valabilitate de 24 luni.
· Documentaţia de urbanism P.U.Z. şi R.L.U. aferent este întocmită conform: Ghid privind metodologia de elaborare si conținutul cadru al PUZ, indicativ GM-10-2000 aprobat cu Ordinul MLPAT nr. 176/N/16.08.2000; Ghid privind elaborarea și aprobarea RLU, indicativ GM 007/2000, aprobat cu Ordinul MLPAT nr. 21/N/10.04.2000; HG 525/1996 pentru aprobarea Regulamentului general de urbanism, actualizată; Ordinul 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, Art.18, și conține: 

1. Piese scrise: Foaie de capăt, Fișă de responsabilități, Borderou volum, Certificatul de Urbanism, Extrasul de Carte Funciară, Avize și studii conform CU, Memoriu de prezentare; Regulament Local de Urbanism aferent P.U.Z.;

1. Piese desenate: U.01 – Situaţia existentă, Încadrarea în teritoriu; U.02  – Reglementări urbanistice - zonificare; U.03 – Propunere mobilare; U.04 – Circulația și Proprietatea asupra terenurilor; U. 05 – Studiu cvartal; U.06 – Ilustrare propunere mobilare; E.01 – Reglementări edilitare.

1. Avize
Documentaţia conţine următoarele avize solicitate prin C. U. nr. 09/18.03.2020:
	Nr. crt.
	Organisme centrale/teritoriale interesate
	Nr./data aviz

	1. 
	P.V. recepţie O.C.P.I. Arad
	1726/2020

	1. 
	S.C. Compania de Apă Arad S.A.
	18221/26.10.2020

	1. 
	E-Distribuţie Banat
	323688929/04.09.2020

	1. 
	S.C GAZ VEST S.A
	72367/15.09.2020

	1. 
	S.C. Telekom Romania Communications S.A.
	238/22.09.2020

	1. 
	Consiliul Județean Arad-Serviciul Administrare Drumuri și Poduri
	20.055/23.09.2020

	1. 
	Direcţia de Sănătate Publică a Judeţului Arad
	470/05.10.2020

	1. 
	Inspectoratul pt. Situaţii de Urgenţă “Vasile Goldiş” Arad – P.S.I.
	925 835/02.10.2020

	1. 
	Inspectoratul pt. Situaţii de Urgenţă “Vasile Goldiş” Arad – Protecţia Civilă
	925 836/02.10.2020

	1. 
	Agenţia pentru Protecţia Mediului Arad
	DECIZIA ETAPEI DE ÎNCADRARE NR. 4592/29.03.2021

	1. 
	Aviz S.T.S
	14463/25.09.2020

	1. 
	Direcția Județeană pentru Cultură Arad
	507/09.09.2020

	1. 
	Acordul proprietarului imobilului
	Încheiere de autentificare nr. 322 din 16.11.2020

	1. [bookmark: _Hlk512063547]
	Acordul vecinilor-Șandor Livia
	Încheiere de autentificare nr. 310 din 04.11.2020

	1. 
	Acordul vecinilor-Henț Viorel
	Încheiere de autentificare nr. 311 din 04.11.2020

	1. 
	Acordul vecinilor-Onica Teodor
	Încheiere de autentificare nr. 312 din 04.11.2020

	1. 
	Studiu geotehnic, Referat geotehnic
	439/25.09.2020, 4236/06.10.2020

	1. 
	Dovada achitării taxei R.U.R
	4499/17.09.2021

	1. 
	Aviz de însușire a soluției tehnice  propuse CL Macea
	H.C.L nr. 52/27.05.2021

	1. 
	Aviz  C.J Arad-Arhitect șef
	NU ESTE CAZUL



	S.C COMDORE MIXT S.R.L, în calitate de beneficiar al documentației, intenționează să dezvolte în imediata apropiere a centrului localității Macea, o zonă de servicii, comerț, depozitare și birouri necesară  dezvoltării comunei și care să asigure o calitate ridicată a vieții locuitorilor prin oferirea de servicii competitive pe piață  și prin asigurarea unor locuri de muncă. 
	Destinația funcțională prevăzută în P.U.G  este zonă de locuințe și funcțiuni complementare. 	Prezentul Plan Urbanistic Zonal are ca obiect schimbarea funcțiunii zonei în zonă de servicii, comerț și depozitare, stabilirea reglementărilor cu privire la regimul de construire (înălțime maximă admisă, procent maxim de ocupare a terenului, coeficient de utilizare a terenului, retragerea maximă față de aliniamentul stradal, distanța minimă de amplasare față de limitele de proprietate, caracteristici arhitecturale, materiale admise, etc.). 
	Documentația are la bază planul topografic întocmit de ILE ADORIAN CĂLIN PFA, recepționat de O.C.P.I Arad. 
	Terenul propus spre reglementare este situat în intravilanul comunei Macea, în imediata apropiere a centrului localității Macea, are o suprafaţă totală de 2.953 mp, fiind evidențiată în  CF nr. 301865. Proprietar asupra terenului este domnul Hăncilă Dorel-Ion, S.C COMDORE MIXT S.R.L având drept de uzufruct viager pe o perioadă de 30 de ani  și drept de proprietate asupra construcțiilor (magazin alimentar și depozit), iar Piraeus Bank Romania S.A având intabulat în Cartea Funciară drept de ipotecă .
	Zona reglementată este delimitată la nord de teren privat-zonă de locuințe, la sud de stradă (acces din DJ 709J), la est de piața comunală și la vest de teren privat-zonă de locuințe. 
	Accesul auto și pietonal la teren se face din strada din sudul parcelei, respectiv din DJ 709 J.
În incintă se propun circulatii auto, pietonale, locuri de parcare și spații verzi amenajate. 
	Indicatori urbanistici:
P.O.T. max. = 70%;
C.U.T. max. = 1,2;
Regim de înălțime: max. Parter + 2 Etaje (H max. 15 m);
Spații verzi amenajate= min. 2 %.
	Potrivit regulamentului local de urbanism aferent, amplasarea construcţiilor se va face conform planşei de reglementări urbanistice, cu respectarea prevederilor Codului Civil. 
	Toate clădirile vor fi racordate la rețelele tehnico-edilitare publice. 
	Documentaţia a obţinut toate avizele solicitate prin certificatul de urbanism nr. 09/18.03.2020, până la adoptarea Hotărârii de către Consiliul Local, se va prezenta acordul Piraeus Bank România S.A.
	Documentaţia cuprinde Raportul informării şi consultării publicului nr. 9210/16.09.2021.
	Documentaţia nu a fost analizată de Comisia Tehnică de Urbanism şi Amenajare a Teritoriului al Consiliului Județean Arad, zona reglementată nu face obiectul Legii nr. 350/2001 privind amenajarea teritoriului şi urbanismul, Anexa 1, pct. 11 "Zona centrală a oraşului, satului, precum şi alte zone funcţionale de interes". 
[bookmark: _GoBack]	Întrucât documentaţia este completă, are toate avizele solicitate prin certificatul de urbanism, s-a încheiat procedura dezbaterii publice, cu condiția prezentării de către investitor a acordului băncii Piraeus Bank România S.A. până la adoptarea Hotărârii, aceasta se înaintează spre analiză Consiliului Local care potrivit art. 129 aliniat 6 litera(c) şi art.139 aliniat 3 litera (e) din O.U.G. nr.57/2019 privind Codul administrativ avizează sau aprobă în condiţiile legii documentaţiile de amenajare a teritoriului şi de urbanism a localităţii şi adoptă cu majoritate de voturi hotărâri privind organizarea şi dezvoltarea urbanistică a localităţilor şi amenajarea teritoriului.



 
 
	
	
	Persoana responsabilă cu urbanismul,

	
	
	Urb. Retkovszky Melinda



 


